
Na aña 1824 un mucha homber Willem Rasmijn di 12 aña ta haya 
un pida piedra cu tabata briya den solo. E sitio cu e mucha a haya e 
piedra bunita aki tabata alrededor di Rooi Fluit. E mucha homber a 
core bai na su mayornan cu e piedra y a resulta despues di ta un 
pipita di oro. 

Probablemente prome cu Willem Rasmijn ya caba algun hende lo a 
haya pipita di oro pero nunca a registra esaki. 

Cu e descubrimento di oro di Willem Rasmijn diferente hende na 
Aruba a cuminsa busca oro. Ta tur hende a bai cana den rooi y 
berea pa wak si por haya algo. 

Y en realidad algun hende a haya pipitanan di oro pero tur loke a 
haya e tempo ey mester a bende esaki cu gobierno pa un prijs 
predefini. E pago no tabata hopi tampoco. 

E keintura di busca oro a termina na 1830. 

BUSHIRIBANA 


Entre 1854 y 1872 diferente compania a establece nan mes na Aruba 
pa coba y busca oro. 

Ta e compania Aruba Island Gold Mining Company a construi e 
fabrica di garna piedra y laba piedra na Bushiribana na 1872. 

A busca Sr. Alexander Donati un metsla masha reconoci di e tempo 
ey pa lanta e edificio y un molina pa garna e piedra. 


A traha un tipo di grua di palo pa asina pone tur e piedra grandi 
ariba otro. 

Tambe a traha e molina pa garna e piedranan. 

E idea tabata ta mula e piedranan na pida mas chikito y lo laba e 
restonan di e piedranan cu awa y asina e pipitanan di oro lo keda. 
Pero e proceso pa haya e oro no ta cla. Ainda mester smelt e piedra y 
pa haya e oro. 

E fabrica completo di molina, motor di steam y tankinan di awa lo a 
costa alrededor di 21 mil pound sterling. 


E motibo cu a traha Bushiribana ta cu e ta keda cerca di e benanan 
na unda cu ta coba oro. 

Benanan manera Kadushi, Matavidiri (Matividiri), Sero Cristal, 
Wariruri, Bazijn (Babijn) pero tambe di Daimari, Kudiwari, 
Tamarijn y Angochi. 

For di literatura cu Nos Historia Nos Herencia por a lesa cu tabata 
tin hasta un locomotief cu tabata transporta piedra grandi for di e 
mina of bena di Matividiri pa Bushiribana 


E sistema di trabao pa haya e piedra tabata hopi 
primitivo. Cu piek, barete y shovel ta cuminsa coba y 
traha tunnel. Cu bijtel y mokkel tabata kibra piedranan 
grandi den pida mas chikito y ta transporta esaki den 
caha traha di tabla. E transporte di e cahanan ta bai nan 
man na unda trahador pa trahador ta pasa a cahanan na 

E trahadornan tabata biba cerca di Bushiribana mes. 
Mayoria superiornan tabata Inglesnan y nan tambe ta biba 
den cercania di Sero Gerard. 

Tin hasta dos ruman Ingles cu tabata biba na Sero Gerard 
cu a haya keintura geel y a muri. E coleganan a dera nan nae 
bena cerca di Wariruri. 





Wariruri 


Awe Bushiribana ta un atraccion turistico pa nos 
p 
bishitantenan y nos Arubiano mes. 
Bushiribana NUNCA a funciona of alberga cualkier 
g 
pirata, colonista of otro hende di indole aki. 

Bushiribana 


BALASHI 


E fabrica mas grandi di laba piedra di oro y procesa oro ta situa na 
Balashi. 

Na 1900 e compania Ingles Aruba Agency Company a construi e 
fabrica aki. 

E fabrica aki a bin na lugar di e labador y garnado na Bushiribana. 

E proceso pa haya e oro for di e piedranan tambe a cambia. 

Na e fabrica di Balashi a usa e proceso di Cyanide pa saca e oro for 
di e piedra. Un process kimico. 

E posicion di e fabrica di procesa oro na Balashi tabata masha 
strategico. 

1: Tabata haya e piedranan mas liher for di e minanan di Miralamar, 
Picaron, Cien Fuegos ( San Fuego) Yamanota entre otro. 

Tabata tin un locomotief cu tabata move entre Mirlamar y Balashi. 
2: Balashi tabata pega cu Spaans Lagoen y a traha un waf chikito na 
unda por a ricibi carbon pa usa den e machinenan di e fabrica. 


E trahadornan Ingles cu tabata traha na e fabrica tabata biba den 
cercana. 

E director di e fabrica tabata biba na Sividivi, un plantage na rand 
di Oranjestad. Di e compania tabata biba e director Mr. Jennings, 
ingeniero Mr. Hoskins y hefe di personal Mr. Farro 

Plantage Sividivi mes tin su rol importante den historia di Aruba. 
Na 1909 Aruba Goudmaatschappija tuma operacion di e fabrica. 
E directornan tabata Max Arends, Nadi Henriquez 

( esun cu a traha e cas den Oranjestad cu a bira Hotel Colombia) 
Jan Hendrik Beaujon, Jan Hendrik de Veer, Joseph Zeppenfeldt y 
Pancho Ruiz. 

pne ра А. H.  Balasji. Maquinarias i Laboratorio de ta Aruba Gold Concession Ld. 





Balashi 

ae Aruba AH H. Sivi-divi. Oficina de la Aruba Gold Concession Ld. Orsajestad. 


Sividivi 


** Plantage Sividivi tin un rol importante den historia di Aruba 


Pancho Ruiz tabata e hefe directo di e trahadornan den 
mina y tabata hopi aprecia entre e trahadornan, 

Tur dia Pacho tabata recori mitad isla ariba su burico pa 
yega su trabao. 

Aruba Goudmaatschappij a introduci un sistema pa 
mantene gastonan di empleado abao. 

A introduci un sistema cu nan a yama Trabao Halza. 

E trahadornan di mina tabata traha pa nan mes. 

Nan tabata coba piedra den e minanan y ta entrega e 
piedranan na e fabrica y si e piedranan a produci suficiente 
oro. 

A lanta diferente ploeg di trahador cu un hefe. “ E Cabes di 
Tribo” manera nan a yame e tempo ey. 

Esaki a pone cu e trahadornan di mina a cuminsa na coba 
tur caminda. 

Esaki e hendenan tabata yama esaki Bena Halza. 


E compania a cuminsa produci basta placa pero mester a stop 
produccion na 1916 pa motibo cu Prome Guera Mundial a 
cuminsa na Europa y tabata dificil pa haya material pa yuda e 
proceso di extrae oro. 








HAYA ORO, COBA ORO Y LABA 
ORO 





Nos Historia Nos Herencia ta parti e temporada di Oro na Aruba 
den diferente parti: 
E prome parti ta na e momento cu 


Willem Rasmijn, un mucha homber di 12 aña,a haya un pipita di 
oro den Rooi Fluit e no tabata kico e tabata. Ta despues a conclui cu 
tabata oro. 

Un noticia asina aki, apesar cu e tempo ey no tabata tin medionan 
di comunicacion, a core hopi liher na Aruba y den exterior. 

Ta ser bisa cu prome cu Willem Rasmijn ya caba algun habitante di 
e zona ey a haya piedra y pipita den diferente rooi na Aruba. 

Pero no tin ningun registracion oficial di e descubrimento aki. 
Habitantenan di e tempo ey y algun extranhero cu bin biba na 
Aruba ariba nan mes a cuminsa colecciona piedra, laba e piedra y lo 
a haya cantidad cuantioso di oro. 

Masha poco mina of bena a keda coba den e temporada aki. 

Loke a haya di oro mester a bende esaki cu Gobierno na un prijs 
predefini. 

Esaki a dura te cu 1830. 

Na 1838 Gobierno mes a bandona e idea di sigui cu e exploracion y 
laba oro. 

Miralamar 





Parti tres di e historia di exploracion y exploitacion di oro na 
Aruba ta cuminsa ora cu ta traha e fabrica na Balashi. Un edifice 
traha na 1900 pa e compania Aruba Agency Company London. 
Gran mayoria di e piedranan tabata bin di e mina principal di 
Mira Lamar pero tambe for di Picaron, Cien Fuegos ( San Fuego) 
Den e di tres periodo por ripara cu proceso pa saca e oro for di 
piedranan a cambia pa un otro proceso. 

( lesa Balashi) 

Na 1908 Aruba Goudmaatschappij, un compania Arubiano 
Hulandes a sigui cu e operacion di e fabrica na Balashi pero 
tambe a cambia algun areglo con ta paga y emplea e trahadornan 
cu ta busca y coba oro. 

Na 1916 Aruba Goudmaatschappij a para tur operacion na 
Balashi pa motibo di crisis mundial y falta di ekipo y piesanan pa 
ekipo existente. 

Por bisa cu Aruba a experencia 92 aña di industria di exploracion 
di oro. 


Balashi 

DISTRICTO 


Durante e periodo di 92 aña diferente compania a 
haya concesion di gobierno pa haci e trabao di 
exploracion. 

A coba y a traha mina y bena na diferente sitio na 
Aruba. 

E companianan a traha diferente structura y a parti 
Aruba den diferente districto y cada districto 
tabatin nan mes un mina registra. Cada mina of 
bena tabata tin su mes un nomber. 
Tabata tin total 17 districto 
Districtonan manera 
Westpoint ( westpunt) 

Mosquito ( Muskita) 

North Church (Noord) 

La Playa ( Oranjestad) 

Calabasa (Calabas) 

Paradero ( Paradera) 

Hooiberg 
Bushiribana 
Oratakie. (Urataka) 

Warawara 
Damari ( Daimari) 

Sombrero (Sombre) 

Cien fuegos (San Fuego) 

Sabanita ( Savaneta) 

La Fontaine (Fontein) 

Den e districtonan aki manera ya menciona cada 
mina of bena tin su nomber 


Den e districtonan aki manera ya menciona cada mina 
of bena tin su nomber 

Aki ta sigui algun nomber di bena y mina. Pa haci un 
ilistracion nos ta usa e nombernan cu nos conoce den 
e Aruba di awe. 

Na Noord tabata tin Tabushi, Capriles, Klashi Eman, 
Henriquez, Dicco entre otro 

Na Mosquito cu ta Cero Muskita tabatin Adicurari, 
Taylor, Van der Biest, Pos di Noord, Tony 

Na Tankelander ( Tanki Leendert) tabata tin Meme 
Na Calabasa ( Calbas) tin mina di Yanchi, Oduber 
Na Paradera tabata haya mina di Nuna, Matadero, 
Jupiter, Crystal, Tropial, Bluemont, Barnashi, 
Hermita, Shiribana 

Bushiribana , bo ta haya Kadushi cu ta un di e 
mihornan pega cu Bushiribana mes, Matividiri, Serro 
Hacha, Gerard, Gato, Andecuri, Corobodi y Aijo 
Den Santa Cruz tabata tin bena di Chaboruri, 
Warawara, Damari, Santa Lucia, Jean Croes, Cudacari 
Nordkap, Sombrero, Manasa, Picaron,Burro Muerto, 
Cien Fuegos ( San Fuego) Poz di Rey, Serro 
Blanco,Mira La Mar, Serro Puerco, Yamanota, 


For di un rapport di 1874 por a lesa cu e piedranan cu 
ta contene oro ta di bon calidad. 

Den tur reportahe semper ta menciona cu e mina di 
Gerard y Mira la mar a produci bon calidad di oro. 
No ta pornada cu a traha e garnado di piedra y ta laba 
e oro na Bushiribana. 

Gerard ta un sero y area cu ta keda den cercania di 
Bishiribana 

Esaki ta conta tambe pa e fabrica na Balashi cu tambe 
ta keda cerca di Miralamar. 





Roberto Croes 


Nos Historia Nos Herencia ta trata di trece na conocimento y 
educa e comunidad di Aruba ariba hechonan historico di nos 
pais. 

Mas nos sa di nos pasado,mas nos por compronde nos presente 
y mas mihor nos por prepara pa nos futuro. 


Roberto G. Croes 


2021 


